Duitse Afd LP daag pro-migrasie 'piepie-aanvaller' uit – praag.co.za
Die kiesafdelingkantoor van Thuringia se AfD het 'n "besoek" van 'n pro-migrasie "betoger" ontvang wat sy broek laat val het en tevergeefs probeer het om te urineer teen die venster van die kantoor.
Die hele proses is deur Brandner se bewakingskamera reg voor sy kantoor opgeneem. Die "betoger" geklee in 'n rooi pet waai selfs vir die kamera.
Stephan Brandner het nou met behulp van die piepievoorval 'n teenveldtog geloods.
Hy het 'n stilskoot van die opname met die gesig van die "aktivis" gepikseleer. In 'n openbare Facebookpos, het Brandner aan die "betoger" 'n ultimatum gestel: As hy binne die volgende paar dae nie kontak met die AfD politikus opneem nie, sal Brandner die foto's publiseer sonder die anonieme gesig en die "geheel en al beskonke Antifaman met sy mini-orgaan ontbloot". Brandner se reaksie het viraal op Duitse sosiale netwerke versprei.
Hy dateer dikwels die reaksies op – insluitend skermskote van dreigemente wat hy ontvang – op sy Facebook-profiel.
Nietemin, is dit 'n ernstige saak in Duitsland: Die AfD se kantore word gereeld aangeval deur pro-immigrasie-aktiviste.
AfD se adjunkstaatsvoorsitter Armin-Paul Hampel het aan die lig gebring dat die party die afgelope jaar meer as 800 gevalle van aanvalle aangemeld het wat wissel van fisiese aanrandings en vandalisme tot partylede se motors as teikens van brandstigting, het die Duitse koerant Die Welt berig.
Skrywer praagGepubliseer op 6 Januarie 2017 6 Januarie 2017 Kategorieë Internasionale nuus, NuusSleutelwoord aanvalle, AfD, Duitsland, politieke partye, vandalisme